טיפת מזל

"טיפת מזל" הוא סרט קולנוע ישראלי מסוג מחזמר דרמטי, בבימויו של זאב רווח, שיצא לאקרנים בשנת 1992.

הסרט מספר אודות עולה ממרוקו המפרנס בדוחק את בתו לאחר שאשתו עזבה אותו.

 עלילה 
ז'וז'ו בן שושן (זאב רווח), זמר יהודי מצליח במרוקו מחליט לעלות לישראל יחד עם אשתו (ברי סימון) ובתו ויוי (זהבה בן). לילה לפני המסע לישראל, אשתו מחליטה לעזוב אותו יחד עם מאהבה לצרפת. ז'וז'ו נאלץ לעלות עם בתו לישראל ללא אשתו ונתקל בקשיים של העולים החדשים בישראל הצעירה של שנות ה-50. הוא מתבייש לספר לבתו את האמת על אמה, ואומר לה כי היא הייתה חולה ונפטרה במרוקו.

בתו גדלה והופכת לזמרת בעלת קול נדיר וכאשר ז'וז'ו חלה, היא מתחילה לעבוד אצל אמרגן ממוצא רומני (אריה מוסקונה), שגילה אותה כאשר הופיעה במועדון לעולי מרוקו. וזאת על מנת לממן לו ניתוח יקר בצרפת. כאשר ז'וז'ו מגלה זאת, הוא מגרש אותה מהבית. כשויוי מופיעה בחתונה בה נוכח החבר של אביה מוריס (ז'אק כהן) היא מובילה אותו אל אביה ומוריס מגלה שהוא התעוור ומחליט לממן ולצאת עימם לצרפת לניתוח המסובך. כאשר הם מגיעים לשם, ז'וז'ו עובר את הניתוח ומופיע לצד חברו במופע מוזיקלי. שם נתקלת האם האובדת בבתה, אותה לא ראתה מאז עזבו את מרוקו.

 שחקנים 
 שחקנ/ית תפקיד זאב רווח  ז'וז'ו בן שושן זהבה בן  ויוי בן שושן ברי סימון  גראסיה בן שושן יעקב בן-סירא  פינקלשטיין ז'אק כהן  מוריס אריה מוסקונה  מרקוגרגורי טלעוזר מרקו יוסי קינן  ג'קו אורלי בן גרטי  ויוי בת 12 חן גואטה  ויוי בת 4אלי לוזוןקלידןננסי ברנדספסנתרןשלמה סדןעסקן במעברהיגאל עדיקאבעל אולם / בחורמנשה ורשבסקימר ורשבסקידבי בסרגליקדבי הגננת

מוזיקה
זאב רווח וזהבה מבצעים במהלך הסרט גרסאות כיסוי למספר שירים שזכו לפרסום ובהם שיר הנושא "טיפת מזל", שנכתב ללחן טורקי והשיר "בתשלומים" שביצע במקור פלפל אל-מסרי ו"לשכת עבודה" של ג'ו עמר וחביבי דיאלי.

 קישורים חיצוניים 

 הסרט המלא לצפייה ישירה באתר וואלה VOD


הערות שוליים

קטגוריה:סרטי 1992
קטגוריה:סרטי בורקס
קטגוריה:סרטי זאב רווח
קטגוריה:סרטים מוזיקליים ישראליים
קטגוריה:סרטים בערבית יהודית
קטגוריה:סרטים רב-לשוניים
קטגוריה:סרטים על עיוורים
קטגוריה:סרטים ישראליים משנת 1992